《送朱仲远樊唐老趋阙奉大对》
宋代·郭印

充城环髡山，南岭独秀郁。
何以获佳称，上有朱凤集。
三载争一鸣，朝阳整云翮。
今年二妙飞，好语哄邦邑。
为言皆老苍，文采胜畴昔。
其一出上党，其一出沛国。
同声相呼和，深可调六律。
长风送天衢，万里才一击。
邕邕中箫韶，虞廷谁可匹。
四顾啁啾群，挽首不能息。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。